# Kjetil André Aamodt

Kjetil André Aamodt (Oslo, Noruega 1971) és un esquiador alpí noruec, ja retirat, un dels més destacats de la història de l'esquí. Al llarg de la seva carrera ha guanyat 8 medalles olímpiques, 12 en els mundials i té en el seu poder 21 victòries en la Copa del Món.

## Biografia

Va néixer el 2 de setembre de 1971 a la ciutat d'Oslo, capital de Noruega.

## Carrera esportiva

Considerat un dels millors esquiadors de la història gràcies a la seva versatilitat en dominar totes les tècniques de l'esquí alpí, és un dels cinc únics esquiadors que ha guanyat la Copa del Món d'esquí alpí en les cinc disciplines existents.
Va participar en els Jocs Olímpics d'Hivern de 1992 realitzats a Albertville (França), on aconseguí guanyar dues medalles: la medalla d'or en la prova de Super Gegant i la medalla de bronze en la prova d'eslàlom gegant. A més finalitzà vint-i-sisè en el descens, però no aconseguí finalitzar l'eslàlom especial. En els Jocs Olímpics d'Hivern de 1994 realitzats a Lillehammer (Noruega) participà en les cinc proves disputades, aconseguint guanyar tres medalles: la medalla de plata en el descens i en la combinada alpina i la medalla de bronze en el Super Gegant. A més finalitzà dotzè en l'eslàlom gegant però no aconseguí finalitzar l'eslàlom especial. Sense èxit en els Jocs Olímpics d'Hivern de 1998 realitzats a Nagano (Japó), on la seva millor actuació fou el cinquè lloc en el Super Gegant i el tretzè lloc en el descens, en els Jocs Olímpics d'Hivern de 2002 realitzats a Salt Lake City (Estats Units) aconseguí guanyar dues medalles d'or en les proves de Super Gegant i combinada alpina, a més de finalitzar quart en el descens, sisè en l'eslàlom especial i setè en l'eslàlom gegant. Amb la seva victòria, als 34 anys, en el Super Gegant disputat als Jocs Olímpics d'Hivern de 2006 realitzats a Torí (Itàlia) es convertí en l'únic esquiador alpí masculí fins al moment en guanyar quatre títols olímpics. En aquests mateixos Jocs finalitzà quart en la prova de descens.
Al llarg de la seva carrera ha guanyat 12 medalles en el Campionat del Món d'esquí alpí; destaquen els ors aconseguits en eslàlom (1993), eslàlom gegant (1993) i combinada (1997, 1999 i 2001). Tot i ser tres vegades campió olímpic de Super Gegant, però, no aconseguí guanyar mai el títol mundial d'aquesta disciplina. En la Copa del Món d'esquí alpí aconseguí guanyar 21 proves de la competició al llarg de la seva carrera, així com una vegada la general (1994).
Es retirà de la competició el gener de 2007.

### Victòries a la Copa del Món

| Temporades TemporadaDisciplina 1993Super Gegant Eslàlom Gegant 1994General Combinada 1997Combinada 1999Combinada 2000Eslàlom Combinada 2002Combinada | Proves individuals Data Seu Prova 15 de març de 1992 AspenSuper Gegant 28 de novembre de 1992 SestriereEslàlom Gegant 7 de març de 1993 AspenSuper Gegant 21 de març de 1993 KvitfjellSuper Gegant 23 de març de 1993 OppdalEslàlom Gegant 26 de març de 1993 ÅreSuper Gegant 27 de març de 1993 ÅreEslàlom Gegant 11 de gener de 1994 HinterstoderEslàlom Gegant 29 de gener de 1994 ChamonixDescens 30 de gener de 1994 ChamonixCombinada 19 de març de 1994 VailEslàlom Gegant 7 de març de 1996 KvitfjellSuper Gegant 14 de gener de 1997 AdelbodenEslàlom Gegant 25 de gener de 1998 KitzbühelCombinada 24 de gener de 1999 KitzbühelCombinada 9 de gener de 2000 ChamonixCombinada 16 de gener de 2000 WengenEslàlom 23 de gener de 2000 KitzbühelCombinada 13 de gener de 2002 WengenCombinada 20 de gener de 2002 KitzbühelCombinada 19 de gener de 2003 WengenCombinada |

## Enllaços externs

* (anglès) www.fis-ski.com - Kjetil André Aamodt Arxivat 2006-12-19 a Wayback Machine.